**СИСТЕМА за определяне на резултатите**

 **при провеждането на конкурс за длъжността**

**Старши експерт „Счетоводител“ в Община Борован**

Комисията одобри три различни варианта на тест. Всеки вариант на тест включва 25 затворени въпроса, всеки от които има само един верен отговор. За всеки верен отговор кандидатът получава по 1 (една) точка. Максималният брой точки е 25 (двадесет и пет) или 25 верни отговора. Минималният резултат, при който кандидатът се счита за успешно издържал теста, е 20 (двадесет) точки или 20 верни отговора. Всеки кандидат използва син химикал и отбелязва с „х” верния отговор, като няма право да поправя, дописва или изтрива вече избран отговор, както и да отбелязва повече от един отговор. В тези случаи ще се счита, че на съответния въпрос е отговорено невярно. Времето за решаване на теста е 1 (един) астрономически час.

Проверката на тестовете ще се извършва от Веселина Геормезовска – Главен юрисконсулт при Община Борован и член на назначената комисия, като същите ще бъдат подписвани от проверяващия.

Комисията прие, че интервюто е с по-голяма относителна тежест, поради коеторезултатите от теста ще се умножат с коефициент 4, а резултатите от интервюто ще се умножат с коефициент 5.

Минималният резултат, при който кандидатът ще се счита за успешно издържал интервюто, е 28 точки.

Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю за експертни длъжности - Приложение № 5 към чл. 42, ал. 4 от НПКПМДС.

Общият резултат, вписан във Формуляра за преценка на кандидати от интервю от всеки член на комисията, е сборът от оценките по отделните компетентности по 5-степенна скала.

Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръгля с два знака след десетичната запетая.

При постигнат на интервюто резултат под минималния 28 кандидатът не формира окончателен резултат и не се класира.

Окончателният резултат на кандидата е сбор от резултатите, получени на теста и на интервюто, умножени съответно с коефициенти 4 и 5, определени от комисията.